Sitade Umuganda

Stade Umuganda ni sitade mberabyombi iherereye mu karere ka Rubavu aha hoze hitwa muri Gisenyi, mu ntara y'Uburengerazuba, mu gihugu cy'u Rwanda. Kugeza ubu ikoreshwa cyane cyane mu mikino y'umupira w'amaguru, ku rwego rw'amakipe ya club nka Etincelles FC na Marines FC yose akaba akina muri Rwanda Premier League shampiyona y'amakipe yo mu cyiciro cya mbere mu Rwanda. Iyi sitade ifite ubushobozi bwo kwakira abantu bangana n'ibihumbi bitanu (5000). Sitade Umuganda ifite ikibuga kigizwe n'ibyatsi bihangano mu rurimi rw'icyongereza byitwa turf artificial ndetse ifite n'umwanya w'ikibuga cyo gukoreraho imyitozo. Hariho kandi ibyumba bine by'amakipe byo kwambariramo hamwe na VIP hamwe n'ibice byagenewe itangazamakuru. Iyi stade yakiriye imikino yo mu itsinda rya kane (Pool D) yo muri shampiyona y'ibihugu bya Afrika (CHAN) mu mwaka wa 2016. Reba